text: Tá eg var barn, fekk eg eina bók, sum æt Granntræið. Tað var eitt jólaævintýr, sum var skrivað av H.C. Andersen. Bókin var lítil og tunn, men ein av teimum vakrastu, eg havi sæð. Á forsíðuni var ein vøkur mynd, ið varð teknað og málað av Svend Otto Sørensen. Myndin var av einum jólatræi, sum stóð og skein mitt í einari stovu. Børnini dansaðu rundan um tað, og ljósið frá teimum mongu stearinljósunum á trænum lýstu andlitini á børnunum upp. Eg elskaði hesa myndina og sat ofta bara og hugdi at henni.
text: #000000
text: Men sjálv søgan um granntræið var rættiliga syrgilig.
text: #000001
text: Tá jólaaftan var av, varð træið borið upp á loftið, har tað stóð púra einsamalt í myrkrinum. Træið saknaði sínar vinir – hini trøini, fuglarnar, harurnar, vindin, sólina, stjørnurnar og kavan – frá sínum heimi í skógini. Tíbetur komu nakrar mýs framvið trænum, og træið byrjaði at siga mýsnum ævintýr frá lívinum í skógini og frá hesi einu jólaaftan, sum granntræið hevði upplivað heima hjá menniskjunum.
text: #000002
text: Tá summarið kom, varð træið tikið niður av loftinum. Ein av dreingjunum, sum spældi úti í garðinum, skræddi jólastjørnuna av, sum enn sat á toppinum á tí følnaða trænum, og fór at trampa niður á greinarnar á trænum. Granntræið varð høgt til pinnabrenni: “Dejligt blussede det op under den store bryggerkedel, og det sukkede så dybt, hvert suk var som et lille skud; derfor løb børnene, som legede, ind og satte sig foran ilden, så ind i den og råbte: „Pif-paf! men med hvert knald, der var et dybt suk, tænkte træet på en sommerdag i skoven, en vinternat derude, når stjernerne skinnede, det tænkte på juleaften (...) -og så var træet brændt ud. (...) træet var forbi og historien med; forbi, forbi og det bliver alle historier.”
text: #000003
text: Sum barn brýggjaði eg meg heldur onki um, tá ting fingu ein enda. Og so slettis ikki jólini! Tá vit skuldu pakka jólapyntið niður og taka pyntið av trænum, tók eg hvørja ta einastu nissu, pakkaði tær væl inn í smá toypetti og legði tær varliga at sova. Tí eg helt tað vera synd í teimum, at tær skuldu liggja eitt heilt ár í einum kassa uppi á tí kalda og myrka loftinum. Nú kundu nissurnar í minsta lagi liggja heitt og fjálgt, til tær skulu takast fram aftur næstu jól.
text: #000005
text: Eitt av tí vakrasta við ævintýrinum um granntræið er, at træið verður so vakurt pyntað til jólaaftan: ”På grenene hang de små net, udklippet af kulørt papir (...) Dukker, der så livagtige ud som mennesker - træet havde aldrig set sådanne før - svævede i det grønne, og allerøverst oppe i toppen blev sat en stor stjerne af flitterguld; det var prægtigt, ganske mageløst prægtigt.”
text: #000006
text: Tá eg var lítil, elskaði eg at sita og gera jólapynt til jólatræið, so tað kundi pyntast so vakurt. Eg kundi sita við saksinum í tímavís. Eg klipti jólahjørtu í ymiskum mynstrum, kramarhús, nissur og mangt annað. Eg vildi hava so nógv pynt sum gjørligt. Hetta dámdi mammu einki serligt - hon helt, at tað varð í so nógv av tí góða😉
text: #000007
text: Enn tann dag í dag dámar mær at klippa jólapynt til jólatræið. Á seinastu myndini sært tú mínar Skrellinissur, sum eg havi gjørt til okkara egna jólatræ. Tær eru gjørdar úr djúspakkum, ymiskum pappírsrestum og litaðum pappíri. Um tær manglar eina skrellinissu til títt jólatræ, er bara at koma í gongd. Eg havi gjørt eina vegleiðing til tín, sum er løtt at fylgja.
text: #000008
text: Og okkara jólatræ - tað stendur í einum potti, soleiðis at tað kann koma út aftur til sínar vinir, trøini, djórini, sólina, kavan og vindin, tá jólini eru av😊
text: #000009
text: 6. Tá tú heldur, at skrellinissan sær út sum hon skal, límar tú pappírið á við límstiftini og skrellitingini við límpistólini.
text: #000017
text: 7. Klipp eitt honk út úr restini av djúspakkanum og líma tað á innaru síðuna av pakkanum við límpistólini, so skrellinissan er klár at heingja á jólatræið.
text: #000018
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000022